Možný vplyv vitamínov a výživových doplnkov na účinnosť antibiotík.
Dobrý deň,môže prosím účinnosť antibiotik(Penbene)ovplyvniť súčasné užívanie vitamínov/výživových doplnkov (kokr.Imunoglukan P4H,lipozomálna forma trojkomb vit C,D3,Zn).Príp. je potrebné dodržať nejaký časový odstup od antibiotík? Imunoglukán beriem nalačno ráno. Probiotiká 2h po ATB. Ďakujem
Dobrý deň,
ďakujeme za Vašu otázku.
Užívanie probiotík s odstupom aspoň 2 hodiny od antibiotík Penbene je správne.
Medzi liekmi Penbene a zvyšnými prípravkami neboli pozorované interakcie. Kombinácia je možná. Výživové doplnky však nepodliehajú klinickému skúšaniu, preto prípadné interakcie nemuseli byť zachytené. Avšak nakoľko sa liek Penbene sa užíva približne jednu hodinu pred jedlom a pri užívaní s jedlom, dochádza k zníženiu absorbcie, je vhodnejšie od ostatných prípravkov zachovať odstup 2 hodiny.
Je však potrebné zvážiť obsah celkového vitamínu C, ktorý denne užívate, nakoľko výživový doplnok Imunoglukan PH4 obsahuje vitamín C a zároveň užívate vitamín C ešte v inom prípravku (neuvádzate konkrétny názov).
S pozdravom
PharmDr. Patrícia Čečková